**ОБЩИНСКИ ПЛАН ЗА МЛАДЕЖТА ЗА 2016 Г.**

 В изпълнение на чл.15 и чл.16 от глава Втора на Закона за младежта ежегодно се утвърждава общински годишен план за младежта за текущата година.Той определя целите и приоритетите на общинската политика за младите хора, както и финансовите ресурси за реализирането и. Изпълнението на поставените цели не биха могли да бъдат изпълнени без оптимална координация и взаимодействие между различните институции на територията на общината - Общинска администрация,Общински съвет,училища, читалища, Дирекция „Социално подпомагане ”.

 По смисъла на Закона за младежта „младежи” са лица на възраст от 15 до 29 години включително, които на територията на Община Угърчин са както следва:

* Население на Община Угърчин-6337;
* 15 – 29 г. – 819 жители;

**АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНАТА**

* Висок процент младежка безработица, поради обективни и субективни причини;
* Липса на икономическа и социална мотивация за предприемачески инициативи;
* Предпочитания за изява в неформална среда ;
* Немотивираност на младите хора да участват в доброволчески дейности;
* Пренебрегване на здравословния начин на живот;
* Извършване на противообществени прояви от малолетни и непълнолетни;

**ПРИОРИТЕТИ И СПЕЦИФИЧНИ ЦЕЛИ**

* 1.Насърчаване на икономическата активност и кариерното развитие на младите хора
* 2. Подобряване на достъпа до информация и качествени услуги
* 3. Насърчаване на здравословен начин на живот
* 4.Социално включване на младите хора в неравностойно социално положение
* 5. Младежко доброволчество
* 6. Повишаване на гражданската активност на младите хора
* 7. Приобщаване на младите хора в селата на община Угърчин
* 8. Междукултурно младежко общуване
* 9.Ролята на младите хора за намаляване на престъпността

**ДЕЙНОСТИ, КОИТО ДА ДОПРИНАСЯТ ЗА ПОСТИГАНЕ НА ЦЕЛИТЕ**

|  |  |  |  |  |
| --- | --- | --- | --- | --- |
| **Дейности**  | **Инициативи, кампании**  | **Отговорни институции**  | **Срок на реализация**  | **Финансиране**  |
| **1. Насърчаване на икономическата активност и кариерното развитие на младите хора****Стратегическа цел :** Създаване на благоприятна, насърчаваща и подкрепяща среда за качествена професионална реализация на младите хора в България**.****Оперативна цел:** Улесняване на прехода от образование към заетост.  |
| 1.1.Създаване на ефективни връзки и насърчаване на сътрудничество между работодатели и училищата  | Организиране на информационни срещи с работодатели  | Директори на училища Общинска администрация | м. април | не е необходимо  |
| 1.2.Насърчаване на интереса на младите хора към развитието на града.  | Организиране на дискусии в часа на класа„Визията на младите хора в бъдещето на община Угърчин”  | Директори на училищаКласни ръководители | м. май | не е необходимо  |
| **Оперативна цел:** Създаване на благоприятна среда за професионална реализация и кариерно развитие на младите специалисти в държавната и общинска администрация чрез: |
| 1.3. Стажуване в общинската администрация  | Създаване на възможност за стажуване по стажантски програми  | Община Угърчин | през годината | по програми  |
| **2. Подобряване на достъпа до информация и качествени услуги** **Стратегическа цел:** Улесняване на достъпа до качествени услуги за специална подкрепа на пълноценното личностно и обществено развитие на младите хора в съответствие с потребностите и интересите им.**Оперативна цел:** Формиране на информационна политика, насочена към младите хора |
| 2.1. Актуална и достъпна информация, насочена към широк кръг интереси и потребности  | Своевременно обявяване на интернет страницата на общината с информацияза младежки проекти, програми, стипендии и др. възможности.  | Общинска администрация  | през годината | не е необходимо  |
| **3.Насърчаване на здравословен начин на живот** **Стратегическа цел:** Насърчаване на здравословния начин на живот сред младите хора**Оперативна цел:** Превенция на факторите, създаващи риск за здравето на младите хора |
| 3.1. Здравно образование в училищата и насърчаване на здравната просвета | Беседи от мед.специалисти в училищата в часа на класа.  | Медицински специалисти в училищата, | според плановете на класните р-ли | не е необходимо  |
| 3.2. Стимулиране на детския и младежки спорт  | Организация за участие в ученическите игри, спортни състезания и шампионати за деца и младежи  | Директори, учители по физ.възпитаниеОбщинска администрация  | през годината | Бюджети на у-щата, Общински бюджет  |
| **4. Превенция на социалното изключване на млади хора в неравностойно положение****Стратегическа цел:** Превенция на социалното изключване на младежи в неравностойно положение – младежи в специализирани институции; младежи с увреждания; младежи, напускащи специализирани институции; младежи, страдащи от различни зависимости; бивши затворници и други групи младежи в риск. **Оперативна цел:** Синхронизиране на младежката политика за лица в неравностойно положение с политиките за закрила на детето  |
| 4.1. Подкрепа на младите хора в специализираните институции и деца в риск | Прилагане на добри практики за пълноценно интегриране в обществото на младежите  | ДСПОбщинска администрация   | през годината | не е необходимо  |
| **5. Развитие на младежко доброволчество** **Стратегическа цел:** Развитие на доброволчеството сред младите хора като движеща сила за личностно развитие, мобилност, учене, конкурентоспособност, социално сближаване, солидарност между поколенията и формиране на гражданско самосъзнание.**Оперативна цел:** Популяризиране на доброволчеството |
| 5.1.Доброволческивъзможности за младите хора | Включване на младежите в доброволчески инициативи | Общинска администрацияЧиталища | през годината | Общински бюджет при необходимост  |
| **6. Повишаване на гражданската активност на младите хора** **Стратегическа цел:** Осигуряване на възможности за пълноценно участие на младите хора в обществения живот и за приобщаването им към основните ценности и стандарти**Оперативна цел:** Насърчаване на самоорганизирането на младите хора. |
| 6.1.Подкрепа на младежки инициативи, подпомагане и насърчаване създаването на местни младежки организации | Участие на представители на общината в Областен младежки съвет | Общинска администрация  | през годината | не е необходимо |
| 6.2.Запознаване на младите хора с публичните институции и с правата им, като част от местната общност | Ден на отворени врати в Община Угърчин  | Общинска администрация Общински съветници | октомври | не е необходимо |
| **7. Развитие на младите хора в малките населени места и селските райoни** **Стратегическа цел:** Създаванена привлекателна среда за развитие на младите хора в малките населени места и селските райони**Оперативна цел:** Осигуряване на ефективен достъп до образование, обучение, информация на младите хора в малките населени места и селските райони |
| 7.1.Привличане на младежи в дейността на читалищата в селата  | Създаване на форми за изява на младежите в дейността на читалищата в малките населени места  | Общинска администрацияСекретари на читалища  | през годината | не е необходимо  |
| **8. Развитие на междукултурния и международния диалог****Стратегическа цел:** Създаване на благоприятна и насърчаваща среда за българските младежи да участват пълноценно в междукултурното и международното младежко общуване.**Оперативна цел:** Насърчаване на междуетническото и междукултурното опознаване, толерантност и диалог |
| 8.1.Интеркултурно образование и възпитание .  | Запознаване с традициите и фолклора на различните етнически общности.  | Училища Читалища | през годината | не е необходимо  |
| **9. Повишаване на ролята на младите хора в превенцията на престъпността****Стратегическа цел**: Стимулиране на активното участие на младите хора в превенцията на престъпността, особено в превенция на правонарушенията, извършени от млади хора**Оперативна цел:** Ангажиране на местната власт, младежките организации и медиите в превенцията на правонарушенията, извършвани от младежи |
| 9.1.Превенция на правонарушенията, извършвани от млади хора  | Информационни инициативи и кампании за превенция на рисковото поведение и престъпността  | МКБППМН ИДПС | м.септември | Бюджет МКБППМН  |

**ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ**

 Реализирането на дейностите изисква съвместни усилия на всички отговорни институции.Общинска администрация си сътрудничи с териториалните структури на централни държавни органи и гарантират участието на младите хора при формулирането, изпълнението и отчитането на общинските политики за развитие на младежта.

**ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ**

 Общинският план за младежта е разработен въз основа на планираните инициативи на Общинска администрация, училища и читалища.В периода на реализация на дейностите, наблюдението на плана и координацията между организираните институции ще бъде осъществена от Общинска администрация.

**РЕД И НАЧИН ЗА ОСИГУРЯВАНЕ НА ИНФОРМАЦИЯ И ПУБЛИЧНОСТ**

 Планът за действие е разработен като отворен документ, който ще се актуализира, допълва и изменя на база регламентирани периодични анализи. За осигуряване на публичност Планът ще бъде публикуван на сайта на Община Угърчин.

**ИНДИКАТОРИ ЗА ИЗПЪЛНЕНИЕ**

 Качествени резултати:

 Подобряване на условията на живот на младите хора за пълноценната им реализация в обществено-икономическия живот на общината.

* Подобряване на условията на живот на младите хора в община Угърчин
* Привлечени и мотивирани за активно участие в обществения живот на повече младежи

 Количествени резултати:

* Брой участници младежи в планираните дейности
* Брой разпространени информационни материали
* Брой проведени срещи на представители на отговорните институции за обсъждане хода на изпълнение и степента на постигане на планираните цели